ලෝක තරුණ සමුළුව සංවිධානය කිරීමේ භාරදූර කාර්යය වසර 2 ක සිට සැලසුම් කළ බවත් , අද වන විට එය දින කිහිපයකට ලඝු වී ඇති බවත් යෞවන කටයුතු හා නිපුණතා සංවර්ධන ඇමැති ඩලස් අලහප්පෙරුම මහතා පවසයි.ලෝක තරුණ සමුළුව ආරම්භ වන මැයි 6 දින ජනාධිපතිතුමන්ගේ සුරතින් පොදුරාජ්‍ය මණ්ඩලීය තරුණ කවුන්සිලයේ මහලේකම් කාර්යාලය හම්බන්තොට දිසාපති සංකීර්ණයේදී විවෘත කිරීමට කටයුතු යොදා ඇති බව ද ඇමැතිවරයා කීවේය.ලෝක සමුළුවේ කමිටු ප්‍රධානීන් හමුවූ අවස්ථාවේ දී ඇමැතිවරයා මේ බව කීවේය.